PRITARTA

Rietavo savivaldybės tarybos

 2016 m lapkričio d.

 sprendimu Nr. T1-

**RIETAVO SAV. TVERŲ GIMNAZIJOS 2015 M. VEIKLOS ATASKAITA**

 **1. Įstaigos pristatymas**

 1.1. Rietavo sav. Tverų gimnazija – Savivaldybės biudžetinė įstaiga, turinti juridinio asmens teises. Įstaigos adresas – Žemaičių aikštė 1, Tverų miestelis, Tverų seniūnija, LT-90282 Rietavo savivaldybė, el. paštas tveraimokykla@gmail.com, interneto svetainė http://tveraimokykla.lt/, tel. ir faksas (8 448) 41 295, ugdomoji kalba – lietuvių kalba, klasių skaičius – 12, mokinių skaičius – 174.

 1.2. Tverų gimnazijos Medingėnų skyrius. Įstaigos adresas – Mokyklos g. 1, Medingėnų k., Rietavo sav., LT-90271, tel. ir faks. (8 448) 41 714, el. p. medingenuskyrius@gmail.com, ugdomoji kalba – lietuvių kalba, klasių skaičius – 6, mokinių skaičius – 64.

 1.3. Gimnazijos direktorė – Aldona Sūdžiuvienė, vadybinis stažas – 33 metai, III vadybinė kvalifikacinė kategorija.

Medingėnų skyriaus vedėja – Irena Valančienė, vadybinio darbo stažas – 37 metai, III vadybinė kvalifikacinė kategorija.

 1.4. Darbuotojų skaičius

|  |  |  |
| --- | --- | --- |
| Administracijos darbuotojai(direktorius ir jo pavaduotojai, vyr. finansininkas, skyrių, poskyrių vadovai) | Specialistai (pedagoginiai ir nepedagoginiai darbuotojai) | Kiti darbuotojai (darbininkai, valytojai, budėtojos ir kt.) |
| 6 | 34 | 28 |

 1.5. Naudojamos patalpos

|  |  |
| --- | --- |
| Adresas | Plotas (kv. m) |
| Tverų seniūnijaTverų miestelisŽemaičių aikštė 1, LT-90982 | 3886,39 |
| Medingėnų seniūnija, Medingėnų g. 1, Medingėnų k., Rietavo sav., LT-90271 | 1471,60  |

1.6. Mokinių skaičius gimnazijoje:

|  |  |  |  |
| --- | --- | --- | --- |
|   | Priešmokyk-linio ugdymo grupė | Klasės |  Iš viso |
|  1 |  2 |  3 |  4 |  5 |  6 |  7 |  8 |  I |  II | III | IV |
| 2015-09-01 | 17 | 5 | 8 | 18 | 10 | 13 | 11 | 8 | 18 | 17 | 21 | 13 | 15 | 174 |

1.7. Mokinių skaičius skyriuje:

|  |  |  |  |
| --- | --- | --- | --- |
|   | Priešmokyk-linio ugdymo grupė | Klasės |   Iš viso |
|  1 |  2 |  3 |  4 |  5 |  6 |  7 |  8 |  I |  II |  |  |
| 2015-09-01 | 9 | 3 | 4 | 7 | 6 | 5 | 5 | 6 | 5 | 7 | 7 |  |  | 64 |

 1.8. Biudžetas

|  |  |
| --- | --- |
| Finansavimo šaltiniai | Lėšos  |
| 2015 m.(Eur) |
| Savivaldybės biudžeto lėšos SB | 210789 |
| Valstybės ir Savivaldybės biudžeto tarpusavio atsiskaitymo lėšos SB(TA) | 407216,54 |
| Specialiosios programos lėšos (pajamos už atsitiktines paslaugas) SB(SP) | 4282,12 |
| Specialiosios programos lėšos (pajamos iš patalpų nuomos) SB(SPN) |  |
| Valstybės biudžeto specialioji tikslinė dotacija SB(VB) pedagogų išeitinės | 4314 |
| Valstybės biudžeto privatizavimo fondo tikslinė dotacija (ped. darbuotojų darbo užmokesčiui didinti 10 proc.) VB(PF) | 5383 |
| Kitos lėšos (labdara, parama, 2 proc. GM, projektai) | 1279,53 |

 **2. Tverų gimnazijos veiklos rezultatai.**

 2.1.Gimnazijos misija – teikti kokybišką valstybinius standartus atitinkantį ugdymą, įgyvendinti demokratiškumo ir humanizmo principais besivadovaujančios ugdymo įstaigos modelį. Gimnazija garantuoja mokiniams lygias galimybes įgyti pradinį, pagrindinį, vidurinį išsilavinimą, plėtoja mokinių ir mokytojų saviraišką, teikia kiekvienam mokiniui būtinas žinias ir įgūdžius, skatina pasitenkinimą mokymusi ir vidinę motyvaciją mokytis visą gyvenimą, palaiko glaudžius ryšius su mokinių tėvais ir visa Tverų bendruomene, puoselėja pagarbą žmogui, toleranciją, meilę artimajam, tautai, savam kraštui, sąžiningumą, poreikį tobulėti, formuoja socialinį klimatą, sudarantį sąlygas bendruomenės narių pilnaverčiam bendravimui, žinių, pažangos ir patirties sklaidai.

2.2. Gimnazijos vizija – tai institucija, besiorientuojanti į Tverų bendruomenės poreikius ir interesus, šalies švietimo sistemos plėtrą. Tai – tobulėjanti, garantuojanti visiems lygias ir saugias ugdymosi sąlygas, moderni, atvira gimnazija, savo veiklą grindžianti bendražmogiškomis demokratinėmis ir humanistinėmis vertybėmis, ugdanti dorą, išsilavinusį, išlaikantį tautinę, patriotinę savimonę Lietuvos pilietį. Tai – gimnazija, siekianti užtikrinti kokybišką, valstybės standartus atitinkantį išsilavinimą pagal pradinio, pagrindinio ir vidurinio ugdymo programas.

 2.3. 2015 m. prioritetai:

- bendravimo ir bendradarbiavimo kultūros kūrimas;

- laisvos, kūrybingos, sugebančios save suvokti ir realizuoti asmenybės ugdymas;

- kokybiškų švietimo paslaugų, psichologinės ir socialinės pedagoginės pagalbos teikimas;

- ugdymo modernizavimas ir bendruomenės gebėjimo naudotis šiuolaikinėmis informacinėmis priemonėmis tobulinimas.

 2.4. 2015 m. tikslai ir uždaviniai:

- užtikrinti kokybišką ugdymą;

- užtikrinti ir gerinti ugdymo proceso aplinką;

- įtraukti tėvus į mokyklos bendruomenės veiklą;

- gerinti mokyklos materialinę bazę.

Tverų gimnazijoje 2015 m. vykdytos pradinio, pagrindinio (I ir II koncentrai), vidurinio ugdymo programos, siūlyti pasirenkamieji dalykai (ugdymas karjerai, teisės pagrindai, braižyba, keramika, statybos ir medžio apdirbimas, automobilių techninis aptarnavimas, turizmas ir mityba, tekstilė ir apranga, psichologija) ir dalykų moduliai (lietuvių kalbos ,,Gramatikos žinių įtvirtinimas“, anglų kalbos ,,Skaitymo teksto suvokimų ir gramatikos tobulinimas“, matematikos ,,Geometrijos ir streometrijos kurso kartojimas“, IT programuotojų). Siūlomos 3 užsienio kalbos (anglų, prancūzų, rusų).

Vykdant neformalųjį ugdymą, veikė 10 būrelių: 3 būreliai 1-4 klasių moksleiviams, 7 būreliai 5-12 klasių moksleiviams, juose dalyvavo 105 moksleiviai. Ypač moksleiviai mėgo sporto, keramikos, jaunųjų programuotojų užsiėmimus. Jaunieji keramikai rengė savo darbelių parodas moksleiviams ir tėvams. Ypač gausiai buvo lankomi sporto būrelių – krepšinio, stalo teniso, tinklinio, judriųjų žaidimų – užsiėmimai.

Pasiekti rezultatai:

|  |  |  |  |
| --- | --- | --- | --- |
| Data | Varžybų pavadinimas | Vieta | Rezultatas |
| 2015-01-10  | LMOF gim. 2002 m. ir jaunesnių mergaičių kvadrato zoninės varžybos | Telšiai  | II |
| 2015-01-15 | Rietavo sav. mokinių, gim. 2004 m. ir jaunesnių, „Drąsūs, stiprūs, vikrūs“ zoninės varžybos | Rietavas | II |
| 2015-01-15 | Rietavo sav. mokinių, gim. 2002 m. ir jaunesnių, „Drąsūs, stiprūs, vikrūs“ zoninės varžybos | Rietavas | III |
| 2015-01-16 | LMOF kaimo vietovių gim. 2000 m. ir jaunesnių mergaičių mažojo futbolo 5x5 zoninės varžybos | Gargždai | III |
| 2015-01-30 | LMOF kaimo vietovių stalo teniso tarpzoninės varžybos (mergaitės) | Laukuva | III |
| 2015-02-10 | Rietavo savivaldybės moksleivių (1998 m. ir jaunesnių) 3x3 krepšinio varžybos  | Tverai | I |
| 2015-02-10 | Rietavo savivaldybės moksleivių (1998 m. ir jaunesnių) 3x3 krepšinio varžybos  | Tverai | II |
| 2015-02-13 | LMOF kaimo vietovių krepšinio 3x3 zoninės varžybos | Vydmantai | I |
| 2015-02-28 | LMOF štangos spaudimo finalinės varžybos | Kuršėnai | II, V |
| 2015-03-13 | Rietavo savivaldybės mokinių štangos spaudimo varžybos | Tverai | I, II, III, II, I |
| 2015-03-19 | Rietavo savivaldybės mokinių rankų lenkimo varžybos | Tverai | III, III, III, II, I, II, I, III, II, III, I, I |
| 2015-03-27 | LMOF kaimo vietovių krepšinio 3x3 tarpzoninės varžybos | Rietavas | I |
| 2015-03-28 | LMOF kaimo vietovių mokyklų finalinės šaškių varžybos | Kuršėnai | V |
| 2015-04-04 | Lietuvos jaunimo rankų lenkimo čempionatas | Radviliškis | II, III, I, III, II |
| 2015-04-17 | LMOF kaimo vietovių krepšinio 3x3 finalinės varžybos | Ringaudai | III |
| 2015-05-15 | LMOF kaimo vietovių lengvosios atletikos finalinės varžybos | Šiauliai | III |
| 2015-05-24 | LMOF kaimo vietovių mokyklų virvės traukimo finalinės varžybos | Rokiškio r. Jūžintai | IV |

Puikių rezultatų 2015 metais pasiekė gimnazijos sportininkai. Lietuvos mokinių olimpinio festivalio kaimo gimnazijų, vidurinių mokyklų sporto šakų rezultatų suvestinėje surinkti 908 taškai ir užimta III vieta. 2015 m. mokykla pripažinta sportiškiausia Rietavo savivaldybėje.

 2015 m. vyko renginiai: Mokytojo diena, šokių maratonas, ,,Drago“ varžybos, kalėdiniai renginiai, šimtadienis, Vasario 16-osios, Kovo 11-osios minėjimai, Kaziuko mugė, Paskutinis skambutis, Mamos dienos minėjimas, mokslo metų užbaigimo šventė, atestatų įteikimo šventė.

 Vykdyti 3 projektai: ,,Pažinkim gamtą per žaidimą“, ,,Aš ir gamta“, ,,Būkim geresni“.

Gimnazijos veiklos ir ugdymo planus rengia sudarytos grupės. Į jas įtraukiami mokyklos bendruomenės nariai.

 Rengiant 2015 m. ugdymo planą, stengtasi patenkinti mokinių poreikius ir pageidavimus. Ypač didelis dėmesys skiriamas vidurinio ugdymo programai. Gabių vaikų ugdymas vyko per pamokas (individualizuojant darbą), dalykinėse olimpiadose ir konkursuose, neformaliojo ugdymo užsiėmimuose. Mokiniai, pasiekę aukštesnįjį pasiekimų lygį ir turintys mokymosi sunkumų, gauna reikiamą pagalbą. Pagal sudarytą grafiką po pamokų teikiamos dalykų konsultacijos, skiriamos papildomos užduotys, suteikiama informacija, nurodant papildomą literatūrą ir prieigas prie interneto. Didelis dėmesys buvo skiriamas IV gimnazijos klasės mokinių lietuvių kalbos ir literatūros ugdymui.

 Gimnazijoje 2015 m. rugsėjo 1 d. ugdyta 13 specialiųjų ugdymosi poreikių turinčių mokinių, 23 mokiniai turėjo kalbos ir kitų komunikacinių sutrikimų.

Sėkmingai gimnazistai varžėsi ir įvairiuose konkursuose, olimpiadose.

Olimpiadų ir konkursų rezultatai: matematika – I vieta (5 kl.), II vieta (7 kl.), I vieta (Ig kl.); fizika – III vieta (Ig kl.); lietuvių k. raštingumo konkursas – I vieta (5 kl.), II vieta (7 kl.), II vieta (8 kl.), II vieta (Ig kl.), III vieta (IVg kl.); anglų kalba – I vieta (7 kl.), I vieta (8 kl.), III vieta (IIg kl.), III vieta (IIIg kl.); biologija – I vieta (Ig kl.), II vieta (IVg kl.); chemija – II vieta (Ig kl.); geografija – II vieta (Ig kl.), III vieta (IVg kl.), geografijos konkursas ,,Mano gaublys“ – I vieta (7 kl.); istorija – I vieta (IVg. kl.); informatika – I vieta (6 kl.), II vieta (IIg kl.), IVg klasės mokinė Aistė Gintalaitė dalyvavo respublikinėje istorijos olimpiadoje.

Skyriaus olimpiadų ir konkursų rezultatai: informatika – I vieta (7 kl.), informatika – I vieta (7 kl.), lietuvių kalba ir literatūra – II vieta (I kl.), geografija – I vieta (6 kl.), II vieta (6 kl.), raštingiausias mokinys – I vieta (6 kl.), II vieta (5 kl.), krepšinis 3 x 3 – I vieta. „Olimpis 2015“: fizika – I vieta (I kl.), fizika – I vieta (II kl.), matematika – I vieta (7 kl.), istorija – III vieta (6 kl.).

Mokytojai, siekdami pamokos kokybės atitikmens šiuolaikinės pamokos reikalavimams, aktyviai ir veiksmingai naudojo informacines technologijas ir kitus gimnazijos informacinius šaltinius, bendradarbiavo tarpusavyje sistemingai dirbdami metodinėse grupėse ir metodinėje taryboje, bendradarbiaudami su kitų mokyklų pedagogais. Siekta, kad ugdymo procesas būtų šiuolaikiškas, atitiktų mokinių poreikius ir galimybes.

Mokytojams sudaromos sąlygos kelti kvalifikaciją, tobulinti dalykines kompetencijas: lankyti kolegų pamokas, dalyvauti respublikiniuose kursuose ir seminaruose, organizuoti konferencijas, metodinius pasitarimus. 2015 m. kiekvienas mokytojas pabuvojo 5 seminaruose. Seminaras ,,Modernios mokyklos mokytojo ir jo veiklos įvaizdis“ buvo organizuotas gimnazijoje. Visi mokytojai dalyvavo mokyklų, gavusių mobiliosios įrangos komplektus, mokytojų mokymuose ir patobulino informacinių technologijų naudojimo kompetenciją. 10 mokytojų dalyvavo kursuose ,,Specialioji pedagogika ir specialioji psichologija“. Veikė 4 metodiniai rateliai: pradinių klasių, tiksliųjų, gamtos ir socialinių mokslų, kalbininkų, klasių vadovų. Vienas iš svarbiausių metodinių grupių tikslų – skleisti pedagogines ir metodines naujoves, dalytis gerąja pedagogine patirtimi, užtikrinti dalykinį mokytojų bendradarbiavimą.

Gimnazijos taryba stalo su klasių tėvų komiteto nariais organizavo diskusiją prie apvalaus „Ugdymo kokybė. Mokinių ir mokytojų tarpusavio santykiai“. Organizavo Šeimos dieną, Kaziuko mugę. Mokslo metų eigoje vyko tėvų ir mokinių apklausa dėl individualių rūbų spintelių. Remiantis apklausos rezultatais, įsigytos 38 individualios rūbų spintelės, kuriomis naudojasi 88 moksleiviai. Tęsiamas pradėtas darbas aprūpinant moksleivius mokykline uniforma.

Mokiniams buvo teikta kvalifikuota pedagoginė, psichologinė, logopedinė pagalba.

Socialinis pedagogas surinko ir sukaupė informaciją apie mokinių socialinę situaciją ir turinčius problemų mokinius. Nuolat vyko darbas (pokalbiai) su rizikos grupės mokiniais. Remiantis mokytojų ir klasės vadovų raštu pateiktais pranešimais apie netinkamą mokinių elgesį, aiškintasi tokio elgesio priežastys. Organizuotas ir stebėtas mokinių nemokamas maitinimas, „Pieno, vaisių programos“ produktų dalinimas priešmokyklinio ugdymo grupės ir pradinių klasių mokiniams. Bendrauta ir bendradarbiauta su klasių vadovais, mokytojais, administracija, Rietavo policijos nepilnamečių reikalų inspektoriumi, mokinių tėvais, vykdoma tiriamoji veikla. Parengti stendai AIDS dienai, Tolerancijos dienai, ,,Mėnuo be smurto prieš vaikus“, ,,Savaitė be patyčių“. Paminėta tolerancijos diena (akcija „Knyga apie toleranciją“), organizuota viktorina „Protų mūšis“. Apie mokinių problemas kalbėta tėvų susirinkimuose.

 Gimnazijos psichologas atliko tyrimus: „Pirmokų ir penktokų bei naujai atvykusių mokinių adaptacija“, „Psichologinio klimato klasėje“ įvertinimas, „Saugumas mokykloje“, „Mokyklos ir tėvų bendradarbiavimas“, 12 klasės profesinio pasirinkimo galimybės („Hollando testas“). Vyko mokymai tėvams pagal STEP programą, vykdyta gerosios patirties sklaida mokytojams (perduota seminaro „Seksualinė prievarta“ medžiaga), organizuotas užsiėmimas mokytojams „Kuo skiriasi pagyrimas nuo padrąsinimo?“. Visuotiniame tėvų susirinkime skaityti pranešimai „Mokyklos ir tėvų bendradarbiavimo galimybės“, „Kaip kalbėti, kad vaikai mus girdėtų?“. Gimnazijos psichologas vedė 50 konsultacijų mokiniams ir dalyvavo 14-oje klasės valandėlių.

Nemokamą maitinimą gavo 116 (PUG-4 kl. – 41, 5-8, I-IV – 75) mokinių, 59 priešmokyklinio ugdymo ir 1-4 klasių moksleiviams buvo dalinami pieno produktai ir vaisiai.

 Gimnazija turi 2 mokyklinius autobusus. Buvo vežami 67 gimnazijos ir skyriaus mokiniai. UAB ,,Šakyna“ atveždavo 44 mokinius.

Toliau buvo vykdoma Vaiko gerovės komisijos veikla. Jos tikslas – efektyvinti pagalbą vaikui, atkreipiant dėmesį į jo individualius gebėjimus, stiprinti partnerystės ryšius tarp mokyklos, šeimos ir visuomenės. Komisija analizavo elgesio taisyklių pažeidimus, bėgimo iš pamokų, nesėkmingo mokymosi atvejus, organizavo posėdžius ,,Dėl drausminių priemonių naudojimo mokykloje efektyvumo“. Konsultuoti mokytojai, dirbantys su specialiųjų poreikių mokiniais, teikta psichologinė pagalba mokiniams, turintiems ugdymosi ir elgesio problemų, aptartas drausminimo priemonių naudojimo efektyvumas.

5 klasėje atliktas mokinių adaptacijos tyrimas. Pateiktos išvados ir rekomendacijos tolesniam darbui. Organizuota savaitė be patyčių. Daug dėmesio skirta I, II, III klasių mokiniams, kurie turi sunkumų ne tik mokslo, bet ir elgesio. Šiuose posėdžiuose dalyvavo mokiniai, mokinių tėvai, Rietavo policijos prevencijos poskyrio specialistė Ingrida Kobeckaitė, Aušra Eitutavičienė. Buvo priimta posėdžio metu forma stebint šių mokinių asmeninę pažangą. Mokinių elgesys per jiems skirtą laikotarpį pagerėjo.

Visų klasių mokiniams buvo organizuojamos ekskursijos ,,Pažinkime savo kraštą“.

Mokytojų tarybos posėdžiuose nagrinėjome šiuos klausimus: ,,Pagalbos, teikiamos mokiniams, turintiems specialiųjų ugdymosi poreikių, analizė, jų dalyvavimas neformaliojo ugdymo veikloje“, „Raštingumo gerinimas (dėl lietuvių kalbos rašto klaidų taisymo dalykininkams)“, „Standartizuotų testų iš lietuvių kalbos, matematikos, istorijos rezultatų aptarimas“, mokyklos įsivertinimo grupė tyrė ,,Akademiniai pasiekimai. Tolimesnis mokymasis“.

Buvo tikrinta, kaip tvarkoma mokyklinė dokumentacija, elektroninis dienynas, kaip formuojami būreliai ir mobiliosios grupės, domėtasi penktokų adaptacija dalykinėje sistemoje, tikrintas kiekvieno mokykloje veikiančio būrelio darbas, domėtasi mokyklos bibliotekos, socialinio pedagogo, logopedo, specialiojo pedagogo darbu, ugdymo karjerai vadovo veikla, atliktas tyrimas ,,Mokytojo ir mokinio santykiai“, domėtasi, kaip vyko papildomas darbas su mokiniais, turinčiais mokymosi sunkumų, 4 klasėje atlikti mokymosi pasiekimų tyrimai (baigiant pradinio ugdymo pakopą), 8 klasėje – baigiant pagrindinio ugdymo I koncentrą, domėtasi, kaip IIg kl. moksleiviai ruošiami laikyti pagrindinio ugdymo patikrinimus, aiškintasi mobiliųjų grupių įtaka ugdymo gerinimui, aptarta pasirenkamųjų dalykų ir dalykų modulių pasiūla būsimiesiems III gimnazijos klasės moksleiviams, II gimnazijos klasės moksleiviams organizuotos paskaitos ,,Savęs pažinimo kompetencijos ugdymas“, domėtasi, kaip dirbama su mokiniais, kurie turi individualias ar pritaikytas programas ir kt.

**Pagrindinio ugdymo pasiekimų patikros rezultatai 2015 m. ir atitikmuo su metiniais pažymiais**

|  |  |  |
| --- | --- | --- |
| **Pažymiai** | **Lietuvių (gimtoji) kalba** | **Matematika** |
| **2015 m. m.** | **2015 m. m.** |
|  | Metinis | PUPP | Metinis | PUPP |
| 10 | - | - | - | 1 |
| 9 | 1 | 1 | 1 | - |
| 8 | 2 | 2 | 1 | 1 |
| 7 | 1 | 1 | - | - |
| 6 | 6 | 6 | 2 | 2 |
| 5 | 3 | 4 | 2 | 4 |
| 4 | 1 | - | 8 | 6 |
| 3 |  |  |  |  |
| 2 |  |  |  |  |
| 1 |  |  |  |  |
| Iš viso | 14 | 14 | 14 | 14 |

**Vidurinio išsilavinimo įgijimas 2015 m.**

|  |  |  |  |  |
| --- | --- | --- | --- | --- |
| **Abiturientų skaičius** | **Neprileista prie egz. laikymo** | **Atleista nuo egz. laikymo** | **Įgijo vidurinį išsilavinimą** | **Neįgijo vidurinio išsilavinimo** |
| **Iš viso** | **Iš jų su pagyrimu** |
| 14 | 1 | - | 12 | - | 1 |

**2015 m. Valstybinių brandos egzaminų rezultatų suvestinė**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil.****Nr.** | **Mokomasis dalykas** | **Laikė** | **Neišlaikė** | **16-35** | **36-85** | **86-99** | **100** | **Vidurkis** |
| 1. | Lietuvių kalba ir literatūra | 5 | - | 2 | 3 | - | - | 41 |
| 2. | Matematika | 6 | - | 4 | 2 | - | - | 32 |
| 3. | Istorija | 12 | - | 4 | 7 | 1 | - | 42 |
| 4. | Biologija | 5 | 1 | 3 | 1 | - | - | 22 |
| 5. | Fizika | 1 | - | 1 | - | - | - | 25 |
| 6. | Anglų kalba | 12 | - | 8 | 4 | - | - | 43 |
| 7. | Geografija | 4 | - | 2 | 2 | - | - | 36 |

**2015 m. Mokyklinių brandos egzaminų rezultatų suvestinė**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil.****Nr.** | **Mokomasis dalykas** | **Laikė** | **Neišlaikė** | **4** | **5** | **6** | **7** | **8** | **9** | **10** | **Vi-dur-kis** |
| 1. | Lietuvių kalba ir literatūra | 9 | - | 4 | 2 | 2 | 1 | - | - | - |  |

**Abiturientų tolesnis mokymasis 2015 metais**

|  |  |  |  |
| --- | --- | --- | --- |
| **Abiturientų skaičius** | **Studijuoja** | **Dirba** | **Nedirba ir nesimoko** |
| **Universitetinės aukštosios mokyklos** | **Neuniversitetinės aukštosios mokyklos (kolegijos)** | **Profesinės mokyklos** |
| **Iš viso** | **Iš jų užsienyje** | **Iš viso** | **Iš jų užsienyje** |
| 14 | 2 | - | 7 | - | 2 | 2 | 1 |

 Tveriškiai noriai dalyvauja kasmetinėse mokykloje rengiamose Kaziuko mugėse, moksleivių ir mokytojų meninių darbų parodose, švenčių minėjimuose. Kasmet mamos sukviečiamos į joms skirtą šventę ,,Yra mama – yra namai“. Moksleiviai ir mokytojai dalyvauja visuose seniūnijoje organizuojamuose renginiuose (rašomi šventės scenarijai, rengiamos programos, parodos ir kt.).

**3. Tverų gimnazijos Medingėnų skyriaus veiklos rezultatai.**

3.1. 2015 m. veiklos plano tikslai, uždaviniai, prioritetai, vykdytos programos, priemonės ir jų įgyvendinimo rezultatai.

 Įstaigos misija – teikti pradinį ir pagrindinį išsilavinimą, ikimokyklinį ir priešmokyklinį ugdymą, atitinkantį Lietuvos bendrojo lavinimo mokyklų bendrąsias programas.

 prioritetai:

 1. Geresnis mokinių mokymasis.

 2. Aktyvus bendradarbiavimas su mokiniais, mokinių tėvais (globėjais), vietos bendruomene, sprendžiant ugdymo problemas.

 Metiniai veiklos plano tikslai:

 1. Užtikrinant mokinių ugdymo ir ugdymosi kokybę, didinti mokymosi patrauklumą.

 2. Skatinant mokinių saviraišką ir saviugdą, kurti saugią, sveiką ir jaukią mokymosi aplinką.

3. Įtraukti tėvus į mokyklos bendruomenės veiklą.

Skyriuje vykdomos ikimokyklinio, priešmokyklinio, pradinio ir pagrindinio ugdymo programos. Įgyvendinamos 8 neformaliojo ugdymo programos (sportinė, etninė kultūra, šokių, dainavimo, darbščiųjų rankų ir kt. veikla). Organizuojant darbą su gabiais mokiniais ir mokymosi spragų turinčiais mokiniais, diferencijuotam mokymui 5-10 klasėse sudaromos mobilios grupės, skiriamos konsultacijos. Buvo mokomi 6 spec. poreikių mokiniai, iš jų 5 – pagal individualizuotą programą, 1 – pagal pritaikytą programą. Mokytojai minėtų mokinių mokymui parengė individualias ir specialiąsias ugdymo programas. Su programomis buvo supažindinti tėvai.

Skyriuje organizuotos tradicinės (Rugsėjo 1-osios diena, Europos kalbų diena, rudeninio derliaus šventė, Mykolinės Rietavo savivaldybėje, Mokytojo dienos paminėjimas, adventinė popietė, Kalėdų eglutės šventė, Sausio 13-osios minėjimas, Vasario 16-ajai skirtas renginys-viktorina „Ką aš žinau apie Lietuvą“, šv. Valentino diena, šimtadienis, Kaziuko mugė, Žemės diena, Mamyčių šventė, paskutinė ketvirtokų pamoka „Dar pabūkime kartu“) ir netradicinės (rinkimai į Lietuvos Moksleivių Parlamentą, ekskursijos, šventės, įvairūs renginiai) šventės.

Ugdymo procese panaudojama daugiau ir įvairesnių darbo metodų, siekiant užtikrinti ugdymo kokybę. Mokytojai pamokose aktyviau naudoja IKT norėdami mokymą ir mokymąsi padaryti patrauklesnį. Mokyklos bendruomenės nariai aktyviai dalyvauja mokyklos veiklos įsivertinime. Įsivertinimo rezultatai panaudojami rengiant mokyklos veiklos planus.

Darnūs kolektyvo santykiai yra paremti mokytojų bendravimu profesiniais klausimais, tolerancija, bendro tikslo siekimu, kolegialumu. Kolektyvas kuria atvirą, kūrybišką, glaudžiai bendradarbiaujančią mokytojų bendruomenę, suprantančią, kad švietimo kaita mokykloje priklauso nuo veiklios ir darnios mokytojų komandos.

Jauki skyriaus aplinka ugdo savarankišką asmenybę, padeda susikurti nestandartinę aplinką, kurioje mokinys jaustųsi šeimininku. Kiekviena klasė turi savo erdvę ir rūpinasi jos tvarka ir estetika. Mokytojų ir mokinių pasiekimai eksponuojami stenduose.

Mokiniai ruošiami olimpiadoms. Mokiniai ir jų tėvai per tėvų susirinkimus supažindinami su pasiekimų rezultatais, daroma analizė, vykdoma vaiko individualios pažangos stebėsena. Organizuojamos padėkos dienos. Mokiniai už gražius darbus skatinami padėkomis, ekskursijomis, įrašymu į mokyklos garbės knygą.

Mokinių pasiekimai.

Skyriaus mokiniai dalyvavo visose olimpiadose.

Sporto būrelio užsiėmimų metu mokiniai žaidžia tenisą, krepšinį, futbolą, šaškėmis, užsiima lengvąja atletika, mokykloje organizuoja sveikatingumo dienas. Technologijų pamokose mokiniai mokomi harmoningos visumos, grožio–darbo–naudos dermės. Kai kuriems tai padės motyvuotai rinktis būsimą veiklos sritį. Savo darbus mokiniai eksponuoja skyriuje, Savivaldybės Mykolinių šventėje ir kitose parodose.

Šokių būrelio vaikai džiugino puikiais pasirodymais visuose mokyklos renginiuose.

Aktyviai skyriaus neformalioje veikloje dalyvavo skaitovai. Už pasirodymus ir pasiekimus kiekvienas mokinys buvo skatinamas padėkomis.

Skyriaus mokytojai ir mokiniai aktyviai dalyvavo projektinėje veikloje. Buvo vykdomi šie projektai: vaikų poilsio stovyklos „Augu, kuriu, svajoju“, ,,Savam krašte ir tvoros žydi“, tarptautinis projektas „Vaikai vaikams“.

 Pagrindinio ugdymo pasiekimų patikros rezultatai 2015 m. ir atitikmuo su metiniais pažymiais:

|  |  |  |
| --- | --- | --- |
| **Pažymiai** | **Lietuvių (gimtoji) kalba** | **Matematika** |
| **2015 m. m.** | **2015 m. m.** |
|  | Metinis | PUPP | Metinis | PUPP |
| 10 | - | - | - | - |
| 9 | 1 | - | - | 1 |
| 8 | 1 | 2 | - | 2 |
| 7 | 2 | 3 | 1 | - |
| 6 | 1 | - | - | 3 |
| 5 | 1 | 2 | 4 | - |
| 4 | 1 | - | 2 | 1 |
| 3 | - | - | - | - |
| 2 | - | - | - | - |
| 1 | - | - | - | - |
| Viso | 7 | 7 | 7 | 7 |

 **4. Suteiktų paslaugų kiekybiniai ir kokybiniai pokyčiai.**

Tikslinė grupė – mokiniai ir jų tėvai.

Klasių ir moksleivių skaičius pagal ugdymo programas:

* gimnazijoje: priešmokyklinio ugdymo grupėje – 17, pradinio ugdymo programoje

– 41, pagrindinio ugdymo (5-8 kl.) – 50, pagrindinio ugdymo (I-II) – 38, vidurinio ugdymo programoje – 28, iš viso – 174 mokiniai.

* skyriuje moksleivių skaičius per pastaruosius trejus metus sumažėjo nuo 72 iki 64.

Yra jungtinių klasių – 1-2, 3-4, 5-6, 7-8.

 **5. Vadovo indėlis tobulinant įstaigos administravimą.**

 5.1. Toliau diegiamos naujos IKT, padedančios efektyvinti mokyklos veiklą.

 5.2. Mokykloje vadovo iniciatyva sudaromos darbo grupės, kurios padėjo veiksmingai

spręsti ugdymo procese iškilusius klausimus.

5.3. Įstaigos veiklos įsivertinimo organizavimas ir gautų duomenų panaudojimas

veiklai tobulinti.

5.4. Savivaldos institucijų plėtojimas ir jų įtraukimas į įstaigos valdymą.

Gimnazijoje ir skyriuje nuolat tiriami ir analizuojami veiklos rezultatai: stebimos ir

aptariamos pamokos, kultūriniai ir sporto renginiai, vykdomas įsivertinimas, atliekami tyrimai.

Veikia šios savivaldos institucijos: Mokytojų taryba, Mokinių taryba, Vaiko gerovės

komisija, Gimnazijos taryba.

5.5. Palankių sąlygų kūrybiniam darbui, efektyviam ugdymo proceso organizavimui kūrimas.

 5.6. Ugdymo(-si) proceso valdymas, ugdymo turinio vadyba, edukacinių aplinkų kūrimas ir tobulinimas, vaikų saugumo ir lygių galimybių užtikrinimas, tėvų (globėjų, rūpintojų) informavimas ir švietimas.

 Siekiant, kad tėvų (globėjų) ir gimnazijos bendradarbiavimas būtų glaudesnis, būtina juos įtraukti į gimnazijos plėtros procesą, todėl buvo organizuojami susirinkimai, atvirų durų dienos tėvams, klasės tėvų susirinkimai, individualūs pokalbiai, tėvų apklausos; vyko įvairūs renginiai: mokslo metų pradžios ir pabaigos šventės, švenčių minėjimai, konferencijos, teminiai, dalykiniai vakarai, kuriuose dalyvauja tėvai.

 5.7. Pakoreguotos sutartys su moksleivių tėvais dėl draudimo gimnazijoje (skyriuje) ir jos teritorijoje turėti, vartoti energetinius gėrimus, alkoholį, narkotines ir psichotropines medžiagas, rūkyti, vartoti elektronines cigaretes, žaisti azartinius žaidimus, taip pat dėl draudimo ateiti apsvaigus nuo alkoholio, narkotinių ar psichotropinių medžiagų.

5.8. Sudarytos sąlygos mokytojams kelti kvalifikaciją – dalyvauti seminaruose, kursuose.

5.9. Skiriamas didelis dėmesys mokyklos ir skyriaus aplinkos tvarkymui ir gražinimui.

5.10. Toliau vykdoma patyčių prevencija.

5.11. Vykdomas ugdymo karjerai darbas.

5.12. Siekiant išsiaiškinti padėtį įvairiais klausimais, vyksta mokinių, tėvų, mokytojų apklausos.

5.13. Palaikomi ryšiai su Tverų ir Medingėnų seniūnijomis – padedame ir dalyvaujame visose seniūnijų organizuojamuose renginiuose.

5.14. Žmoniškųjų, materialių ir finansinių išteklių valdymas.

 Gimnazijos ir skyriaus pedagoginis personalas: 9 mokytojai metodininkai, 18 vyr. mokytojų, 4 mokytojai, 1 logopedas, 1 socialinis pedagogas, 1 psichologas.

Pedagogams sudaromos sąlygos dalyvauti kvalifikacijos kėlimo kursuose, seminaruose, konferencijose.

 **6.**  **Veiklos tobulinimo perspektyvos.**

 **6.1. Stipriausios mokyklos veiklos sritys:**

6.1.1. Stiprus daugumos bendruomenės narių tapatumo jausmas.

6.1.2. Klasių mikroklimatas.

6.1.3. Gimnazijos vaidmuo vietos bendruomenėje.

6.1.4. Partnerystė su kitomis institucijomis ir projektinė veikla.

6.1.5. Užtikrintas mokinių vežiojimas.

6.1.6. Sportiniai mokinių pasiekimai.

6.1.7. Reikiamos kvalifikacijos mokytojai ir pagalbos mokiniui specialistai.

6.1.8. Psichologinė ir socialinė pagalba.

6.1.9. Gimnazijos vadovai skatina ir palaiko bendruomenės iniciatyvas, telkia komandiniam darbui.

6.1.10. Gimnazijos kaip organizacijos pažangos siekis.

**6.2. Tobulintinos mokyklos veiklos sritys:**

6.2.1. Mokymo nuostatos ir būdai.

 6.2.2. Išmokimo stebėjimas.

6.2.3. Mokymosi veiklos diferencijavimas pamokoje.

 6.2.4. Vertinimas kaip ugdymas.

6.2.5. Atskirų mokinių pažanga pamokoje.

**7. Kontroliuojančių institucijų atlikti patikrinimai.**

**Gimnazijoje.**

Rietavo savivaldybės Švietimo, kultūros ir sporto skyrius 2015-11-11 tikrino išsilavinimo pažymėjimų ir brandos atestatų blankų apskaitą ir išdavimą. Pažeidimų nenustatyta.

 **Skyriuje**

Telšių apskrities maisto ir veterinarijos tarnybos Rietavo skyrius tikrino valgyklos patalpų higieninę būklę.

Telšių visuomenės sveikatos centro Plungės skyrius atliko patikrinimą (periodinė kontrolė). Į pateiktas pastabas atsižvelgta.

Vykdant tolesnę gimnazijos ir skyriaus veiklą ir toliau bus skiriamas dėmesys ugdymo kokybės gerinimui. Laukiamas rezultatas – pagerėjusi pamokų kokybė: pamokų uždavinio formulavimas, vertinimas ir įsivertinimas, kintantis mokytojo vaidmuo. Ypatingas dėmesys kreipiamas kiekvieno mokinio asmeninei pažangai. Aktyvių tėvų forumo kūrimas, refleksiniai pokalbiai su mokytojais padės įsivertinti savo veiklą, pasiekimus. Išliks dėmesys projektams.

Direktorė Gitana Kužmarskytė